# วีระยุทธ ดิษยะศริน
นาวาอากาศเอก วีระยุทธ ดิษยะศริน (เกิด 1 พฤษภาคม พ.ศ. 2498) อดีตพระสวามีในสมเด็จเจ้าฟ้าฯ กรมพระศรีสวางควัฒน วรขัตติยราชนารีเป็นผู้อนุรักษ์และฟื้นฟูเครื่องบินนางสาวสยามเครื่องบินพลเรือนลำแรกของไทยให้กลับมาใช้งานได้ และเป็นพระชนกของพระเจ้าวรวงศ์เธอ พระองค์เจ้าสิริภาจุฑาภรณ์ และพระเจ้าวรวงศ์เธอ พระองค์เจ้าอทิตยาทรกิติคุณ

ประวัติ

 ชีวิตส่วนตัว 
น.อ. วีระยุทธ ดิษยะศริน  เกิดเมื่อวันที่ 1 พฤษภาคม พ.ศ. 2498 เป็นบุตรของพล.อ.อ. ประหยัด ดิษยะศริน อดีตกรรมการผู้อำนวยการใหญ่ บริษัทการบินไทย จำกัด (มหาชน) กับคุณหญิงวิจิตรา ดิษยะศริน (สกุลเดิม วิกิณิยะธนี) มีน้อง 2 คน คือ 

 นางปาริชาติ ดิษยะศริน หอวัฒนกุล  อดีตภรรยาของพล.ต.อ. เพรียวพันธ์ ดามาพงศ์ผู้จัดการ - "ปาริชาติ ดิษยะศริน" เผยอดีตเคยโดนแม่นางงามโกง !?! (อดีตผู้บัญชาการตำรวจแห่งชาติ คนที่ 12)
 พล.อ.อ. ชัยพฤกษ์ ดิษยะศรินครูของครู... คือครูประณีต. สาแหรกตระกูล . เรียกดูเมื่อ 2 กันยายน 2555  (อดีตผู้บัญชาการทหารอากาศคนที่ 25)
น.อ. วีระยุทธ ดิษยะศริน เคยสมรสกับสมเด็จเจ้าฟ้าฯ กรมพระศรีสวางควัฒน วรขัตติยราชนารีวันประวัติศาสตร์จารึก พระราชพิธีอภิเษกสมรส "จุฬาภรณ์-วีระยุทธ" (วันพฤหัสบดีที่ 7 มกราคม 2525)  พระราชธิดาพระองค์เล็กในพระบาทสมเด็จพระมหาภูมิพลอดุลยเดชมหาราช บรมนาถบพิตร กับสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เมื่อวันที่ 7 มกราคม พ.ศ. 2525 ณ พระที่นั่งจักรีมหาปราสาท พระบรมมหาราชวัง และมีพระธิดาทั้ง 2 พระองค์ ซึ่งได้รับพระบรมราชโองการโปรดเกล้าฯ สถาปนาให้ดำรงฐานันดรศักดิ์เป็น พระเจ้าหลานเธอ พระองค์เจ้า ทุกพระองค์คือราชกิจจานุเบกษา, พระบรมราชโองการ ประกาศ เรื่อง พระอิสริยยศฐานันดรศักดิ์ของพระโอรสพระธิดาในสมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ อัครราชกุมารี, เล่ม ๙๙, ตอน ๑๓๕ ก ฉบับพิเศษ, ๒๓ กันยายน พ.ศ. ๒๕๒๕, หน้า ๑ 

 พระเจ้าวรวงศ์เธอ พระองค์เจ้าสิริภาจุฑาภรณ์ (ประสูติ 8 ตุลาคม พ.ศ.2525 — ปัจจุบัน)
 พระเจ้าวรวงศ์เธอ พระองค์เจ้าอทิตยาทรกิติคุณ (ประสูติ 5 พฤษภาคม พ.ศ.2527 — ปัจจุบัน)

ปัจจุบัน น.อ. วีระยุทธ สมรสกับ คุณจิตสิรินท์ ดิษยะศริน (แพตตี้)Book Shelf

น.อ. วีระยุทธ ดิษยะศริน ยังปรากฏในข่าวและสื่อในประเทศไทยอยู่บ่อยครั้งในฐานะนายกสมาคมกีฬาทางอากาศ และการบินแห่งประเทศไทย ในพระบรมราชูปถัมภ์ และตามเสด็จพระเจ้าวรวงศ์เธอ พระองค์เจ้าสิริภาจุฑาภรณ์ และพระเจ้าวรวงศ์เธอ พระองค์เจ้าอทิตยาทรกิติคุณ ในโอกาสต่าง ๆ บ่อยครั้ง เช่น เมื่อวันที่ 12 พฤศจิกายน พ.ศ. 2559 เวลา 19.02 น. พระเจ้าหลานเธอ พระองค์เจ้าสิริภาจุฑาภรณ์ (พระยศในขณะนั้น) เสด็จไปยังพระที่นั่งดุสิตมหาปราสาท ในพระบรมมหาราชวัง พร้อมด้วย น.อ. วีระยุทธ ดิษยะศริน พระบิดา ในการบำเพ็ญพระกุศลสวดพระอภิธรรมพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตรhttps://www.khaosod.co.th/special-stories/news_98335

 งานอดิเรก 
น.อ. วีระยุทธ ดิษยะศริน สนใจเครื่องบินชื่นชอบ และเก็บสะสมมอเตอร์ไซค์ฮาร์ลีย์-เดวิดสัน

 การศึกษา 
นาวาอากาศเอก วีระยุทธ ดิษยะศริน สำเร็จการศึกษาจาก

 พ.ศ. 2514 : โรงเรียนเทพศิรินทร์
 พ.ศ. 2516 : โรงเรียนเตรียมทหาร
 พ.ศ. 2521 : โรงเรียนนายเรืออากาศ
 พ.ศ. 2527 : โรงเรียนนายทหารชั้นผู้บังคับฝูง
 พ.ศ. 2530 : โรงเรียนเสนาธิการทหารอากาศ วิทยาลัยการทัพอากาศ
 ปริญญาโท ศิลปศาสตรมหาบัณฑิต สาขาผู้นำสังคม ธุรกิจ การเมือง มหาวิทยาลัยรังสิต
 ปริญญาปรัชญาดุษฎีบัณฑิตกิตติมศักดิ์ สาขาพลศึกษาและกีฬา มหาวิทยาลัยการกีฬาแห่งชาติ

 สกุลดิษยะศริน 
ดิษยะศริน เป็นนามสกุลที่พระบาทสมเด็จพระมงกุฎเกล้าเจ้าอยู่หัวพระราชทานให้แก่นายร้อยเอก นายโต๊ะ ผู้บังคับกองร้อยที่ 2 กองพันที่ 1 กรมทหารราบที่ 11 (รักษาพระองค์) ปรากฏใน ทะเบียนนามสกุลที่เราได้ให้ไป ในลำดับที่ 1389 สะกดว่า ดิษยศริน และสะกดอย่างโรมันว่า Tishyasarin แต่ในประกาศพระราชทานนามสกุล ครั้งที่ 17 ลงวันที่ 6 มิถุนายน พ.ศ. 2457 สะกดว่า ดิษยะศริน จึงได้ยึดถือการสะกดนามสกุลดังกล่าวสืบมา

 การทำงาน 
น.อ. วีระยุทธ ดิษยะศริน เคยดำรงตำแหน่งนักบินประจำหมวดบินที่ 2 หน่วยบินขับไล่โจมตีใบพัด หน่วยบิน 112 เชียงใหม่ จากนั้นเป็นผู้บังคับฝูงบิน 411 เชียงใหม่ รองผู้บังคับกองบิน 41 เชียงใหม่ และเป็นผู้บังคับการกองบิน 41 เชียงใหม่ และผู้ช่วยทูตทหารอากาศ ประจำกรุงวอชิงตัน ดี.ซี. สหรัฐ 

ภายหลังจากลาออกจากราชการ ได้เดินทางไปพำนักยังสหรัฐอเมริกา เพื่อดูแลพระเจ้าวรวงศ์เธอ พระองค์เจ้าอทิตยาทรกิติคุณ ทำธุรกิจร้านอาหารที่รัฐเวอร์จิเนีย สหรัฐ และดำรงตำแหน่งนายกสมาคมกีฬาทางอากาศและการบินแห่งประเทศไทย ในพระบรมราชูปถัมภ์ และมูลนิธิอนุรักษ์และพัฒนาอากาศยานไทย ในพระบรมราชูปถัมภ์สมาคมกีฬาทางอากาศและการบินแห่งประเทศไทย ในพระบรมราชูปถัมภ์ ซึ่งผลงานที่มีชื่อเสียงคือการอนุรักษ์และฟื้นฟูเครื่องบิน นางสาวสยาม เครื่องบินพลเรือนลำแรกของไทย ให้กลับมาใช้งานได้ ภายหลังได้ย้ายกลับมาพำนักในประเทศไทยนิตยสาร WhO? - น.อ.วีระยุทธ ดิษยะศริน ปะทะสายลมกับพาราไกลดิงสุดโปรด

จากการทุ่มเทให้กับการพัฒนากีฬาทางอากาศของประเทศไทย ในฐานะผู้ก่อตั้งและนายกสมาคมกีฬาทางอากาศ และการบินแห่งประเทศไทย ในพระบรมราชูปถัมภ์ คนแรกของประเทศไทย สามารถสร้างนักกีฬาทางอากาศเข้าแข่งขันในมหกรรมกีฬาระดับชาติและนานาชาติ โดยเป็นผู้ผลักดันให้นักกีฬาทางอากาศทีมชาติไทยประเภทร่มร่อน ทีมหญิง สามารถคว้าเหรียญทอง ในการแข่งขันกีฬาเอเชียนเกมส์ 2018 เป็นการเข้าแข่งขันครั้งแรกของกีฬาทางอากาศและประสบความสำเร็จอย่างยิ่ง  

นอกจากนั้น น.อ. วีระยุทธ ดิษยะศริน มีส่วนสำคัญยิ่งในการริเริ่มและผลักดันให้ประเทศไทยคว้าแชมป์บังคับโดรนประเภทบุคคลหญิง จากการแข่งขันโดรนชิงแชมป์โลก “1st FAI WORLD DRONE RACING CHAMPIONSHIPS 2018” ณ เมืองเซินเจิ้น สาธารณรัฐประชาชนจีน และคว้าแชมป์รุ่น International Challenge จากการเชิญนักบินที่มีฝีมือจาก 9 ประเทศ เข้าร่วมการแข่งขันในงาน “ALISPORTS WESG Hongkong Esports Festival 2018 International Drone Racing Challenge” ที่ฮ่องกง  สมาคมกีฬาทางอากาศและการบินฯ นำแชมป์โลกกีฬาโดรนขอบคุณธนาคารออมสิน

ปัจจุบัน น.อ. วีระยุทธ ดิษยะศริน ดำรงตำแหน่ง นายกสมาคมกีฬาทางอากาศและการบินแห่งประเทศไทย ในพระบรมราชูปถัมภ์https://www.rasatthailand.com/frontend/web/uploads/storage/latest.jpg ประธานมูลนิธิอนุรักษ์ และพัฒนาอากาศยานไทย ในพระบรมราชูปถัมภ์ และ ประธานสมาพันธ์กีฬาทางอากาศแห่งเอเชีย คนแรกของ AFA (Airsport Federation of Asia : AFA) อีกทั้งยังคงดำเนินธุรกิจภัตตาคารอาหารไทยชื่อ Chao Pra Ya เมืองเฮิร์นดอน รัฐเวอร์จิเนีย สหรัฐอเมริกาhttps://chaophrayathai.com/?fbclid=IwAR2mjYaiGVo9xFLTBifa_Qy3-QswJncFpf5ipTZuhDa5dz-hJnTgsOuKYz4https://www.facebook.com/Chaophraya-Thai-Herndon-100694678242327

น.อ. วีระยุทธ ดิษยะศริน มีความตั้งใจ มุ่งมั่น และทุ่มเท ต่อการพัฒนาวงการกีฬาทางอากาศของประเทศไทยและทวีปเอเชียให้เป็นที่รู้จัก สร้างนักกีฬาทางอากาศคนสำคัญของประเทศที่นำชื่อเสียงและเกียรติประวัติมาแก่ประเทศไทยและกองทัพไทย

 ชีวิตส่วนตัว 
นอกจากมีความสนใจเครื่องบินแล้ว นาวาอากาศเอก วีระยุทธ ดิษยะศริน ชื่นชอบและเก็บสะสมมอเตอร์ไซค์ฮาร์ลีย์-เดวิดสัน  Ridee Thailand สัมภาษณ์ นาวาอากาศเอก วีระยุทธ ดิษยะศริน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๓ ตอนที่ ๔ ข หน้า ๒๗๓, ๑๕ มีนาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๐ ตอนที่ ๓๖ ง ฉบับพิเศษ หน้า ๑๖๘, ๒๖ มีนาคม ๒๕๓๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๒ ตอนที่ ๖๐ ง ฉบับพิเศษ หน้า ๑๘, ๑๖พฤษภาคม ๒๕๒๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๖ ตอนที่ ๑๗ ง ฉบับพิเศษ หน้า ๑๑, ๑ กุมภาพันธ์ ๒๕๓๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๑๑ ตอนที่ ๗ ข หน้า ๑, ๔ พฤษภาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๕ ตอนที่ ๒๑๖ ง ฉบับพิเศษ หน้า ๑๒๙, ๑๖ ธันวาคม ๒๕๓๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๙๙ ตอนที่ ๑๒ ง ฉบับพิเศษ หน้า ๑๙, ๒๙ มกราคม ๒๕๒๕
 รางวัล 
ปริญญาปรัชญาดุษฏีบัณฑิตกิตติมศักดิ์ สาขาพลศึกษาและกีฬา จากมหาวิทยาลัยการกีฬาแห่งชาติ